**OZ Naše talenty, Základná umelecká škola Bojnice,**

**Sládkovičova 12, 972 01 Bojnice**

**kontakt: 0905 319 301; e mail:** **nasetalenty@gmail.com****,** **zusvbojniciach@zusvbojniciach.sk****,**

**www.zusbojnice.edupage.org**

**Organizuje v školskom roku 2023/2024**

**3.ročník Celoslovenskej klarinetovej a saxofónovej súťaže**

**pre žiakov základných umeleckých škôl**

**„SaxoKlarinetiáda Bojnice 2024“**

**Súťaž sa uskutoční pod záštitou primátora mesta Bojnice MVDr. Ladislava Smatanu**

**Vyhlasovateľ: Ministerstvo školstva, vedy, výskumu a športu Slovenskej republiky**

**Usporiadatelia: OZ Naše talenty, Základná umelecká škola Bojnice, Mesto Bojnice, KC Bojnice**

**Termín a miesto: 14.máj 2024 Bojnice**

**Poslanie súťaže:**

Celoslovenská súťaž pre žiakov základných umeleckých škôl „SAXOKLARINETIÁDA“ (ďalej len „súťaž“) prispieva k obohateniu výchovno-vzdelávacieho procesu v základných umeleckých školách (ďalej len „ZUŠ“).

\* Hlavným cieľom je propagovať a zatraktívniť hru na klarinet a saxofón medzi deťmi a následne pripraviť kvalitnú úroveň hry na uvedené hudobné nástroje pre konzervatória a profesionálne telesá na Slovensku ( Slovenská filharmónia, SND, symfonické a komorné orchestre, divadlá, Vojenské dychové orchestre a pod.)

 1.Poslaním súťaže je vyhľadávať a prezentovať mladé talenty v klarinetovej a saxofónovej hre z radov žiakov ZUŠ.

 2.Podporuje súťaživosť žiakov, napomáha rozvíjať ich talent a osobnú zodpovednosť .

 3.Umožňuje pedagogickým zamestnancom ZUŠ spätne využívať poznatky získané na súťaži k skvalitneniu výchovno-vzdelávacieho procesu.

 4.Prispieva k účelnému a efektívnemu využívaniu voľného času žiakov.

**Podmienky súťaže**:

\* Súťaž je jednokolová, organizovaná bez nižších postupových kôl, školské kolá môžu organizovať ZUŠ na základe dobrovoľnosti.

\* Klarinetová a saxofónová súťaž je zameraná na interpretáciu skladieb rôznych časových období a štýlov. Zúčastniť  sa môžu žiaci ZUŠ do 19 rokov - vrátane. Účinkujúcich vysielajú školy na základe vlastného výberu.

\* Počet skladieb pre súťažiaceho je ľubovoľný, najmenej 2 rôzneho charakteru (pomalá, rýchla)  a od skladateľov rôznych období a štýlov ( baroko, klasicizmus, romantizmus ...až po súčasnú hudbu, modernú hudbu a jazz ...), s ohľadom na dodržanie minutáže. Hudobný sprievod môže byť realizovaný korepetíciou alebo hudobným podkladom z CD, USB.

\* Výkony účinkujúcich bude posudzovať odborná komisia zostavená z pedagógov VŠ, konzervatórií , učiteľov ZUŠ a významných interpretov a osobností z oblasti hry na klarinet a saxofón.

\* Ocenenie interpretácií bude hodnotené formou pásiem a v každej kategórii bude vyhlásený laureát kategórie.

\* Súťažiaci v každej kategórii budú na základe svojich výkonov ocenení v pásmach. V rámci zlatého pásma bude udelené 1., 2., 3. miesto a najlepšiemu súťažiacemu s najvyšším počtom bodov bude celkovo udelený titul „Absolútny laureát súťaže“ samostatne v hre na klarinet a v hre na saxofón

**Zadelenie do kategórií:**

1. Vekové kategórie a minutáž pre sólovú hru na klarinet:

**I.  kategória              do 12 rokov     do   4 minút**

**II.  kategória             13 - 14 rokov   do   5 minút**

**III. kategória             15 - 16 rokov do   6 minút**

**IV. kategória             17 - 19 rokov             do   8 minút**

Vekové kategórie a minutáž pre sólovú hru na saxofón:

**I.  kategória a) len pre soprán saxofón  do 11 rokov do 3 minút**

**I.  kategória b)             do 12 rokov     do   4 minút**

**II.  kategória             13 - 14 rokov   do   5 minút**

**III. kategória             15 - 16 rokov do   6 minút**

**IV. kategória             17 - 19 rokov             do   8 minút**

\* Hra na klarinet a hra na saxofón bude prebiehať v samostatných kategóriách, so samostatným hodnotením.

\* Vek súťažiaceho je rozhodujúci v deň súťaže pre všetky kategórie.

\* Žiak, ktorý nebude spĺňať požiadavky, bude diskvalifikovaný!!!

**TERMÍN**

**ODOSLANIA PRIHLÁŠOK A ZAPLATENIA ÚČASTNÍCKEHO POPLATKU**

**do 15.4.202443**

Prihlášky prosíme vyplniť cez formulár uvedený na internetovej stránke www.zusbojnice.edupage.org;

 v sekcii SÚŤAŽE – „SaxoKlarinetiáda“ Bojnice 2024

**Účastnícke poplatky:**

**žiak - 15,- €, pedagóg - 15,- €, korepetítor - 15,- €,**

**nutné uhradiť do 15.4.2024**

Poplatky v prípade neospravedlnenej neúčasti najneskôr do 5.5. 2024 sa nevracajú.

V cene poplatku je zahrnutý obed a náklady spojené s organizáciou súťaže.

Cestovné náklady hradí účastníkovi vysielajúca organizácia.

**Účastnícky poplatok prosíme uhradiť na číslo účtu: SK7309000000005162495926**

názov účtu: Naše talenty, Sládkovičova 12, Bojnice, do správy pre prijímateľa uveďte: **názov „SaxoKlarinet“** **a adresu vysielajúcej ZUŠ**.

Po termíne uzávierky súťaže budú uverejnené podrobnosti a organizačné pokyny na internetovej stránke  [www.zusbojnice.edupage.org](http://www.zusbojnice.edupage.org/)

 **Mgr.art. Jozef Baláž
            riaditeľ ZUŠ  Bojnice**